text: L'Hospital d'Igualada també signa l'acord per ser centre universitari - Regió7 :: El Diari de la Catalunya Central
  L'Hospital d'Igualada també signa l'acord per ser centre universitari
  L'Hospital d'Igualada també signa l'acord per ser centre universitari Regió7
  El Consell Rector del Consorci Sanitari de l'Anoia (CSA) ha aprovat el conveni en l'àmbit docent, assistencial i investigador entre l'Hospital d'Igualada, el departament de Salut de la Generalitat i la Universitat de Lleida per a l'acreditació de l'Hospital d'Igualada com a hospital universitari. Fa uns dies ja ho havia fet la Universitat de Lleida i ara ja només queda que el tercer soci de l'acord, la Generalitat, ho faci també en breu.
  L'alcalde, Marc Castells, el gerent de l'Hospital, Ferran Garcia, i el delegat del rector de la Universitat de Lleida al Campus Igualada-UdL, Carles Capdevila, van valorar molt positivament aquest acord en una compareixença que també ha tingut la presència de la regidora d'Ensenyament, Universitats i Joventut, Marisa Vila, i del regidor d'Entorn Comunitari i Cooperació, Fermí Capdevila. El batlle d'Igualada va destacar que es tracta d'una de les millors notícies per a la ciutat i per a la Conca dÒdena i la comarca.